Island Eurovisiooni lauluvõistlusel

Island on osalenud Eurovisiooni lauluvõistlusel alates 1986. aastast. Alates esimesest korrast pole Island osalenud vaid kahel võistlusel: 1998. aasta võistlusel ja 2002. aasta lauluvõistlusel. Kolmekümne kahe korra peale pole Island kunagi lauluvõistlust võitnud ning riigi parimaks kohaks on jäänud 2. koht. Teine koht saavutati 1999. aastal, mil Islandit esindas Selma Björnsdóttir lauluga "All Out of Luck". 

Alates 2004. aastast, mil esimest korda korraldati lauluvõistlusel poolfinaal, oli Island automaatselt finaalis. Ebaeduka osalemise tõttu pidi aga Island järgmisel aastal alustama poolfinaalist ning kuni 2008. aasta võistluseni ei pääsetud kordagi finaali. 2008. aastal esindas Islandit Euroband lauluga "This Is My Life" ja oli esimene Islandi esindaja, kes viis riigi poolfinaalist edasi. Finaalis saadi 14. koht. 

Island on kahel korral jäänud viimaseks. 1989. aastal lõpetades võistluse punktideta ja 2001. aastal saades vaid kolm punkti. 

Sigríður Beinteinsdóttir on osalenud võistlusel kolmel korral (1990, 1992, 1994). Selma Björnsdóttir on osalenud kahel korral (1999, 2005), nagu ka Eiríkur Hauksson (gruppi liikmena 1986. aastal ja sooloartistina 2007. aastal).

2009. aasta Eurovisiooni lauluvõistlusel esindas Islandit noor 18-aastane Jóhanna Guðrún Jónsdóttir, kes lauluga "Is It True?" kordas Islandi seni parimat tulemust saavutades Moskvas teise koha.

Osalejad

Hääletamise ajalugu (1986–2019 finaalid) 
Island on andnud kõige rohkem punkte järgmistele riikidele:

Island on saanud kõige rohkem punkte järgmistelt riikidelt:

Galerii

Välislingid
RUV.IS – Söngvakeppni Sjónvarpsins
Eurovisioon.ee – Island

Riigid Eurovisiooni lauluvõistlusel
E